**Gianmarco Pozzecco**|  |
| Asmeniniai duomenys |
| Gimimo data | 1972 m. rugsėjo 15 d. (51 metai) |
| Gimimo vieta | Goricija, Italija |
| Ūgis | 1,81 m |
| Klubas |
| Dabar žaidžia |  |
| **Pozicija** | įžaidėjas |
| Profesionalūs klubai |
| 1991–19931993–19941994–20022002–200520052005–20072007–200820092010 | Udinės „APU Udine"Livorno „Libertas"Varezės „Pallacanestro"Bolonijos „Fortitudo"Saragosos „CAI"Maskvos sr. „Chimki"Kapo d'Orlando „Orlandina"Triesto „Servolana"Kapo d'Orlando „Orlandina" |  |
| Šalies rinktinė |
| 1998–2005 | Italija Italija |  |
|  Treniruotos komandos |
| 2012–20142014–20152015–201720182019–20212021–20222022–2023– | Kapo d'Orlando „Orlandina"Varezės „Pallacanestro"Zagrebo „Cedevita" (asist.)Bolonijos „Fortitudo"Sasario „Dinamo"Milano „Olimpia" (asist.)Italija ItalijaVilerbano „ASVEL" |
|  |

**Džianmarkas Pocekas** (*Gianmarco Pozzecco*, g. 1972 m. rugsėjo 15 d.) – Italijos krepšininkas, krepšinio treneris.

Kaip krepšininkas rungtyniavo įžaidėju. Karjeros pradžioje varžėsi mėgėjiškose komandose, žemesniuose divizionuose. Aukščiausioje lygoje debiutavo 1994 m. perėjęs į „Varezės" klubą. Jame rungtyniavo aštuonerius metus, 1999 m. padėjo klubui po ilgos pertraukos laimėti Italijos lygą. Vėliau keletą sezonų rungtyniavo Bolonijos „Fortitudo", „Saragosos", „Chimki" klubuose, o karjerą užbaigė Italijos mėgėjų lygoje.

Džianmarkas Pocekas buvo svarbus Italijos nacionalinės rinktinės žaidėjas, labiausiai pasižymėjęs 2004 m. Atėnų olimpinėse žaidynėse, kur buvo vienas iš savo šalies lyderių. Rezultatyvus Poceko žaidimas prieš Kiniją (10 tšk. 12 rez. perd.), Puerto Riką ir Lietuvą (17 tšk.) leido Italijai laimėti antrą sidabro medalį (aukščiausias pasiekimas) olimpinėse žaidynėse.

Dž. Pocekas 2003 m.
Karjeros pabaigoje ir vėliau Dž. Pocekas bendradarbiavo su televizija ir sporto spauda („Sky Sport", „Sportitalia", „Gazzetta dello Sport"), buvo sporto laidų vedėjas, komentatorius. 2012 m. pradėjo trenerio karjerą „Orlandinos" klube, padėjo jam grįžti į aukščiausiąją Italijos lygą. Dirbo daugiausia įvairiuose Italijos klubuose, 2021–2022 m. buvo Etorės Mesinos asistentu Milano „Olimpijoje". 2022 m. paskirtas Italijos rinktinės, o 2023 m. Eurolygos klubo Vilerbano „Asvel" treneriu.

Džianmarkas Pocekas tiek kaip žaidėjas, tiek kaip treneris pagarsėjo ekscentrišku, labai emocingu elgesiu. Ypač išgarsėjo 2022 m. Europos krepšinio čempionate, kai ketvirtfinalio susitikime tarp Italijos ir Serbijos dėl dviejų techninių pražangų dramatiškai paliko aikštę, o italams netikėtai laimėjus džiaugdamasis užšoko ant praeinančios graikų krepšinio superžvaigždės Janio Antetokumpo.

Pasiekimai
----------

Žaidėjo karjera
* Vasaros olimpinės žaidynės: sidabras – 2004 m.
* Italijos krepšinio lyga: 1999, 2005 m.
* Italijos krepšinio supertaurė: 1999, 2005 m.

Trenerio karjera
* FIBA Europos taurė: 2019 m.
* Italijos krepšinio supertaurė: 2019 m.
* Italijos krepšinio lyga: 2022 m. (kaip asistentas)
* Italijos krepšinio taurė: 2022 m. (kaip asistentas)
* Kroatijos krepšinio lyga: 2016, 2017 m. (kaip asistentas)
* Kroatijos krepšinio taurė: 2016, 2017 m. (kaip asistentas)
* Adrijos lygos taurė: 2017 m. (kaip asistentas)

Šaltiniai
---------

1. ↑  Impresa dell’Italia nel basket e nel volley: due finali". *Corriere dello Sport*.
2. ↑
3. ↑  „Gianmarco Pozzecco nuovo Commissario Tecnico della Nazionale. Conferenza stampa di presentazione venerdì 3 giugno alle 14.30 a Milano". *Federazione Italiana Pallacanestro*.
4. ↑  Gianmarco Pozzecco runs into Giannis Antetokounmpo after emotional win, *basketnews.com*

Nuorodos
--------

* Džianmarko Poceko statistika
* Interviu su Džianmarku Poceku